suwi li pilin uta pona. taso, jan li moku e suwi pi mute ike la, jan li ken kama jo e ike sijelo. jan li moku e suwi la, o weka e jaki lon uta lon kiwen uta.
ijo mute li suwi. pipi li pali e ko suwi. tan kasi en tan kili la jan li pali e ijo suwi.
moku suwi ante mute li lon. jan li pali e pan suwi e lete suwi e moku suwi ante mute. moku li suwi ala la, jan li ken pana e ko suwi. kili mute kin li suwi.
jan li moku e ijo ante la, jan li moku e suwi lon tenpo kama. jan li moku e suwi lon tenpo nanpa wan la, pilin uta jan li wawa lili li pona lili.
suwi lili. suwi lili li pona mute tawa jan lili.